** Toyota Rīgas velomaratons 2024**

**NOLIKUMS**

**PREAMBULA**

1. Šis nolikums ir izstrādāts un pieņemts, lai nodrošinātu riteņbraukšanas entuziastu un sportistu patīkamu piedalīšanos sacensībās, katra sportista labu noskaņojumu, un izvairītos no nepatīkamiem pārpratumiem, traumām un zaudējumiem.
2. Šo nolikumu ievēro visi dalībnieki neatkarīgi no vecuma. Pirms pieteikšanās sacensībām persona uzmanīgi izlasa un iepazīstas ar šo nolikumu un apņemas ievērot to sacensību laikā.
3. Šis nolikums ir publicēts mājas lapā [www.velo.lv](http://www.velo.lv) un [www.lrf.lv](http://www.lrf.lv). Ja dalībnieks cieš zaudējumus vai nodara zaudējumus trešajām personām šī nolikuma neievērošanas dēļ, vai arī ignorējot organizatoru un tiesnešu norādījumus, organizators par šādiem zaudējumiem neatbild.
4. Piedalīšanās sacensībās prasa personas fizisku piepūli un aktivitāti, ir aizraujoša un rada paaugstinātu adrenalīna līmeni cilvēka organismā, taču tai pašā laikā tā ir saistīta ar zināmu risku, ko dalībnieks uzņemas pats. Dalībniekam ir jānovērtē viņa fiziskās spējas, veselības stāvoklis, izvēlētā trase un riteņbraukšanas prasme pirms pieteikšanās sacensībām. Trases marķējuma, brīdinājuma zīmju, Ceļu satiksmes noteikumu un konkrētu tiesnešu norādījumu ievērošana palīdzēs izvairīties no kaitējumiem veselībai.
5. Biedrības “Latvijas Riteņbraukšanas federācija” licencēti tiesneši uzrauga sacensību norisi. Konkrēti tiesnešu norādījumi, aizrādījumi un dotās komandas papildina šo nolikumu, un dalībnieks apņemas tās ievērot.
6. **Mērķis**
	1. Turpināt Rīgas velomaratona tradīcijas
	2. Veicināt riteņbraukšanas sporta attīstību Rīgā, vērst Rīgas pilsētas iedzīvotāju un viesu uzmanību uz fizisko veselību, kā arī popularizēt velosipēdu kā ikdienās pārvietošanās līdzekli
	3. Popularizēt riteņbraukšanu, veicināt veselīga, dabai draudzīga dzīves veida ieviešanu Rīgas iedzīvotāju vidū
	4. Attīstīt iedzīvotāju riteņbraukšanas prasmes, lai veicinātu drošu iekļaušanos ceļu satiksmē
	5. Radīt pasākumu, kas rada kopības sajūtu, sportisku garu gan ģimenēm, gan darba kolektīviem
7. **Organizācija un vadība**
	1. Toyota Rīgas velomaratonu organizē SIA “Igo Japiņa sporta aģentūra” reģ.Nr.40003390348 , ar s/b “Latvijas Kalnu divriteņu federāciju” reģ.Nr.40008071001 , “Latvijas Riteņbraukšanas federācija”(LRF) reģ.Nr.40008023340 sadarbībā ar Rīgas domes Izglītības, kultūras un sporta departamentu, atbildīgais par sacensību norisi Igo Japiņš, tālr.Nr.29515116
	2. Faktiskā adrese – Brīvības gatve 224,k-3, Rīga, LV-1039, kontakti – 67314150, info@velo.lv
	3. Sacensības vada LRF licencēts galvenais tiesnesis (Vladislavs Sokolovs - **Nacionālā 1.kategorija**) un tiesnešu kolēģija. Sacensības tiek rīkotas un notiek saskaņā ar Starptautiskās Riteņbraukšanas savienības (UCI) noteikumiem par tautas riteņbraukšanu.
8. **Sacensību vieta, laiks, distances**
	1. Sacensību norises vieta – Rīga, 11.novembra krastmala, starta/finiša zona- starp Akmens un Vanšu tiltu
	2. Sacensību norises laiks – 2024.gada 2.jūnijs
	3. Distances
		1. Sporta brauciens – Latvijas atklātais čempionāts kritērija braucienā – 45 km (10x4.5 km aplis). Startē tikai vīrieši - dalībnieki ar UCI - Elite, UCI - U23, UCI - Juniors, Master vai Cycling For All licencēm. Atļauts startēt tikai ar šosejas velosipēdiem, ar ITT braucieniem paredzētu riteni vai stūri startēt nedrīkst.

Vērtēšana - katrā nepāra aplī dalībniekam, kurš pirmais šķērso finiša līniju, tiek piešķirts 1 punkts. Katrā pāra aplī tiek izspēlēts starpfinišs, kuros punktus saņem 4 ātrākie braucēji: 1.vieta 5 punkti, 2.vieta 3 punkti, 3.vieta 2 punkti, 4.vieta 1 punkts. Pēdējā starpfinišā punktu skaits dubultojas. Sacensību dalībniekam, kuriem ir tehnisks defekts (caura riepa) tiek piešķirts viens neitrālais aplis. Dalībnieks, kurš atsāk sacensības pēc neitrālā apļa, nepiedalās un neiegūst punktus nākošajā lielajā starpfinišā. Sacensību dalībnieks, kurš atpaliek no galvenās grupas 3 minūtes, tiek noņemts no distances. Sacensību vietas tiek noteiktas pēc sekojoša principa:

* Dalībniekus vērtē pēc absolūtā rezultāta, tiek apbalvoti pirmo trīs vietu ieguvēji;
* Veikto apļu skaits:
* Iegūto punktu skaits visos starpfinišos;
* Uzvaru skaits starpfinišos (pāra apļos);
* Pēc iegūtās vietas finišā;
* Dalībnieki, kuri nav izcīnījuši nevienu punktu, sacensību protokolā atzīmē pēc ieņemtās vietas finišā.
	+ 1. Tautas brauciens – 32 km (2 x 16 km apļi) - 2011.dz.g. un vecāki
		2. Ģimenes brauciens – 16 km (1 x 16 km aplis) - 2017.dz.g. un vecāki
		3. Bērnu braucieni – distances atbilstoši vecuma grupai (2015.dz.g. un jaunāki)
	1. Starta laiki tiks publicēti [www.velo.lv](http://www.velo.lv) nedēļu pirms sacensībām
1. **Pieteikšanās un dalības maksa**
	1. Iepriekšējā pieteikšanās [www.velo.lv](http://www.velo.lv) no 18. decembra
	2. **Dalībnieks ir atbildīgs par precīzu un gramatiski pareizu datu norādīšu pieteikuma anketā. Datu pareizība ir tieši saistīta ar starta numuru piešķiršanu pēc pagājušā gada Rīgas velomaratona rezultātiem**
	3. Piesakoties sacensību dienā, dalībnieks startē no pēdējā koridora
	4. Izņemtie rēķini jāapmaksā līdz 2024. gada 28. maijam, pretējā gadījumā reģistrācija tiek anulēta
	5. Lai veiktu dalībnieku pārreģistrāciju vai distances maiņu, vai kādu citu labojumu pieteikumā, līdz 2024. gada 28. maijam jāsazinās ar organizatoriem info@velo.lv. Distances maiņa sacensību dienā - 10 eur
	6. LRF licencētos jaunos sportistus (2008.-2011.) var pieteikt tikai viņu treneri ar LRF apstiprinātiem sarakstiem, kas jānosūta sacensību organizatoriem info@velo.lv līdz 28. maijam
	7. Dalības maksa

**Sporta distance – Latvijas čempionāts kritērija braucienā**

|  |  |  |  |  |
| --- | --- | --- | --- | --- |
|  | Grupa | Dzimšanas gads | 14.05.-26.05. | 27.05.-29.05. |
| Juniori | M 18 | 2006.-2007.dz.g. | 23 eur | 25 eur |
| Vīrieši | M | 1960.-2005.dz.g. | 25 eur | 35 eur |
| Vīrieši | M 65+ | 1959.dz.g. un vecāki | 17 eur | 25 eur |

Pārējās distances:



2015.dz.g. un jaunāki

\*pilngadīgā pavadībā, 7-10 gadus veci bērni drīkst pārvietoties pa ceļu

* 1. Dalības maksā iekļauts:
		1. Starta numurs ar laika kontroles mikročipu
		2. Rezultātu nodrošināšana, apkopošana, izsūtīšana katram dalībniekam sms un epastā, publicēšana www.velo.lv
		3. Piemiņas medaļa
		4. Enerģijas/atspirdzināšanās punkti distancē, dzeramais ūdens un ēdiena paciņa finišā
		5. Neatliekamā medicīniskā palīdzība
		6. Foto un video ([www.velo.lv](http://www.velo.lv))
		7. Trases sagatavošanas, ierīkošanas, uzturēšanas darbs
1. **Numuru saņemšana un starta kārtībā**
	1. Iepriekšēja numuru saņemšana – 1.jūnijā
	2. Numuru saņemšana sacensību dienā, 2.jūnijā Rīgā, 11. novembra krastmalā, starta/finiša zonā no 9:00
	3. NUMURUS AIZLIEGTS bojāt, plēst, nodot citai personai
	4. Tautas distances dalībnieki stājas starta koridoros atbilstoši piešķirtajiem starta numuriem. Numuri tiek piešķirti pēc iepriekšējā gada rezultāta (piesakoties līdz 28. maijam), dalībnieki, kas piesakās pēc 28. maija [www.velo.lv](http://www.velo.lv) tiek sarindoti pēc pieteikšanās datuma
	5. Ģimenes brauciena dalībnieki startē vienlaicīgi, no viena koridora
	6. Atsevišķos gadījumos, organizators ir tiesīgs piešķirt starta numurus pēc saviem ieskatiem
	7. Dalībnieka pienākums ir pārliecināties par reģistrācijā norādīto datu pareizību (lai sakrīt ar iepriekšējā gadā norādīto) un sekot līdzi satarta pozīcijai [www.velo.lv](http://www.velo.lv). Jautājumu, neskaidrību vai jebkādu labojumu veikšanas gadījumā jāsazinās ar organizatoru info@velo.lv līdz 28. maijam
	8. **LRF licencētie braucēji 2008.-2011.dz.g. startē no viena koridora, ja vien iepriekšējā gadā nav izcīnīta iespējas startēt no augstāka/labāka koridora**
2. **Vērtēšana un apbalvošana**
	1. Sporta braucienā – Latvijas čempionātā kritērijā apbalvo

|  |  |  |  |
| --- | --- | --- | --- |
|  | Grupa | Dzimšanas gads | Vieta |
| Vīrieši | V | 2005.dz.g. un vecāki | 1.-3. |
| Vīrieši | M 18 | 2006.-2007.dz.g. | 1.-3. |

* 1. Tautas braucienā nav atļauts startēt dalībniekiem, kas 2021.-2024. gadā ir startējuši Latvijas izlases vai UCI kontinentālās komandas sastāvā, kā arī sportisti ar UCI - Elite, UCI - U23, UCI - Juniors licencēm.
	2. Tautas braucienā apbalvo arī vecāko dalībnieku un dalībnieci
	3. Individuāli apbalvojamās grupas Tautas distancē

|  |  |  |  |
| --- | --- | --- | --- |
|  | Grupa | Dzimšanas gads | Vieta |
| Vīrieši | V | 2011.dz.g. un vecāki | 1.-3. |
| Sievietes | S | 2011.dz.g. un vecākas | 1.-3. |
| Juniores | W 18 | 2006.-2007.dz.g. | 1. |
| Jaunieši | M 16 | 2008.-2009.dz.g. | 1. |
| Jaunietes | W 16 | 2008.-2009.dz.g. | 1. |
| Zēni | M 14 | 2010.-2011.dz.g. | 1. |
| Meitenes | W 14 | 2010.-2011.dz.g | 1. |

* 1. Maxima Ģimenes brauciens nav sacensības, rezultāts tiek fiksēts informatīvos nolūkos. Ģimenes braucienā tiek pasniegtas žūrijas simpātiju balvas
	2. Apbalvo kuplāk pārstāvēto kolektīvu
	3. Tautas braucienā tiek apbalvotas komandas (1.-3. vieta). Komandā drīkst pieteikt neierobežotu skaitu dalībnieku, bet komandas rezultāts veidojas no 4 ātrāko dalībnieku rezultāta
1. **Galvenie sacensību noteikumi**
	1. Katram dalībniekam obligāti jāvelk aizsargķivere, brauciena laikā tai jābūt aiztaisītai
	2. Velosipēdam jābūt aprīkotam ar bremzēm
	3. Ar velosipēdu, kas aprīkots ar velo piekabi, ļauts startēt tikai Maxima Ģimenes braucienā
	4. Nedrīkst startēt ar individuālā brauciena velosipēdu (ITT)
	5. Dalībnieku rezultāti tiek fiksēti elektroniski, manuāli un video
	6. Atkārtoti šķērsojot finiša līniju (pēc distances beigšanas) tiek fiksēts pēdējais šķērsošanas laiks un tiek iegūta attiecīgā vieta
	7. Par finiša šķērsošanu pretējā virzienā, par patvaļīgi mainītu koridoru (uz augstāk/labāku), par patvaļīgu distances saīsināšanu piemēro sodu - diskvalifikācija
	8. Dalībniekiem distancē ieteicams ņemt līdzi pumpi, rezerves kameru, pudeli ar dzeramo, mobilo telefonu, nepieciešamības gadījumā medikamentus utt.
	9. Sacensībās var tikt veikta dopinga kontrole vai velosipēda tehniskās atbildības pārbaude
	10. Jebkurš dalībnieks, kurš uzskata, ka ir ticis ierobežots ar kādu darbību sacensību, ir tiesīgs iesniegt rakstisku pretenziju galvenajam tiesnesim 20 minūtes pēc finiša. Pretenzija tiek izskatīta 2-3 darba dienu laikā
	11. Tiesnešu kolēģijai un organizatoriem ir tiesības lemt par jautājumiem, kas nav minēti nolikumā
	12. Dalībnieki ir atbildīgi par savu inventāru un fizisko sagatavotību, veselības stāvokli. Organizators nav atbildīgs par sacensību laikā gūtajām traumām vai inventāra tehniskajiem bojājumiem
	13. Organizatori neatbild par dalībniekiem, kas devušies distancē bez reģistrācijas vai reģistrējoties ir norādījuši nepatiesu informāciju
	14. Katrs sacensību dalībnieks, piesakoties sacensībām apliecina, ka uzņemas atbildību par sevi, iespēju robežās vērš uzmanību citu drošībai, apņemas ievērot Ceļu satiksmes noteikumus un sacensību nolikumu, kā arī piekrīt, ka sacensību laikā uzņemtās fotogrāfijas un video tiks izmantoti [www.velo.lv](http://www.velo.lv), sociālajos tīklos u.c. reklāmas aktivitātēm
	15. Par nesaskaņotu reklāmas izvietošanu sods - 300 eur.
	16. **Tehniskā kontrole – visu braucienu uzvarētājiem (visās vecuma grupās) jāiziet tehniskā kontrole. Pieļaujamais velosipēda minimālais svars - 6.8 kg. Atļautie pārnesumi un ekipējums - atbilstoši LRF noteikumiem**
2. **Personas datu aizsardzība**

SIA “Igo Japiņa sporta aģentūra” un s/b Latvijas Kalnu divriteņu federācija kā sacensību organizators ciena sacensību dalībnieku privātumu. Ar organizācijas Privātuma politiku iespējams iepazīties mājaslapā www.velo.lv.

Datu pārzinis ir s/b Latvijas Kalnu divriteņu federācija, adrese: Brīvības gatve 222, Rīga, LV-1039.

Piesakoties sacensībām, dalībnieks piekrīt savas personas datu apstrādei sacensību organizēšanas vajadzībām. Sacensību rezultātu objektīvai nodrošināšanai ir nepieciešams norādīt dalībnieka vārdu, uzvārdu, dzimumu, dzimšanas datus un izvēlēto distanci. Citi dati iesniedzami brīvas izvēles kārtībā.

Publiski redzamajā starta sarakstā un rezultātos ir redzams dalībnieka vārds, uzvārds, dzimšanas gads, dalībnieka grupa, starta numurs, komanda un velosipēda marka. Ja dalībnieks nevēlas tikt uzrādīts publiski redzamajos sarakstos, viņam par to jāinformē sacensību organizators uz e-pastu info@velo.lv. Šajā gadījumā publiski redzamajos sarakstos dalībnieks tiks norādīts kā “Anonīms”. Anonīms dalībnieks nevar pretendēt un atsakās no jebkādām balvām, kas tiek pasniegtas sacensību dalībniekiem.

Jebkurā brīdī sacensību dalībniekam ir iespēja pieprasīt dzēst vai veikt labojumus savas personas datos.

Sacensību dalībnieki, piesakoties sacensībām, piekrīt sacensību laikā uzņemto foto un videomateriālu izmantošanai sacensību organizatora vajadzībām, tai skaitā, bet ne tikai publicēšanai mājaslapā www.velo.lv, Latvijas medijos un sociālajos portālos.

Ja dalībnieks, piesakoties sacensībām, norāda savu e-pastu, tas tiek iekļauts dalībnieku datu bāzē ar nolūku informēt dalībnieku par jaunumiem vai izmaiņām sacensību informācijā, kā arī citās norisēs. No jaunumu saņemšanas jebkurā brīdī dalībniekam ir iespēja atrakstīties caur linku vēstulē vai sūtot savas vēlmes uz e-pastu info@velo.lv.